Oficialusis leidinys L 003 , 07/01/2004 p. 0003 - 0005



Komisijos reglamentas (EB) Nr. 13/2004 2003 m. gruodžio 8 d. patvirtinantis Tarybos reglamento (EEB) Nr. 1108/70 3 straipsnio d punkte numatytą jūrų laivybai tinkančių vandens kelių sąrašą (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1970 m. birželio 4 d. Tarybos reglamentą (EEB) Nr. 1108/70, įvedantį geležinkelių, kelių ir vidaus vandenų kelių transporto infrastruktūros išlaidų apskaitos sistemą [1], su paskutiniais pakeitimais, padarytais Austrijos, Suomijos ir Švedijos stojimo aktu, ir ypač į jo 3 straipsnio d punktą, kadangi: (1) 1971 m. vasario 9 d. Komisijos reglamentas (EEB) Nr. 281/71, patvirtinantis 1970 m. birželio 4 d. Tarybos reglamento (EEB) Nr. 1108/70 3 straipsnio e punkte numatytą jūrų laivybai tinkančių vandenų kelių sąrašą [2] buvo keletą kartų iš esmės pakeistas [3]. Dėl aiškumo ir racionalumo minėtas reglamentas turėtų būti kodifikuotas. (2) Reglamentas (EEB) Nr. 1108/70 numato, kad tam tikros kategorijos infrastruktūroms infrastruktūros išlaidų sąskaitos nėra būtinos. Ši nuostata taikoma, inter alia, jūrų laivybai tinkantiems vandens keliams, kurių sąrašą turi sudaryti Komisija. (3) Sudarant šį sąrašą, dėmesys turi būti kreipiamas į eismo jūrų laivybai tinkančiais vandens keliais ir vidaus vandens kelių eismo proporciją, arba į būtinybę sukurti šių vandens kelių infrastruktūros išlaidų apskaitos sistemą, norint įdiegti infrastruktūros naudojimo apmokestinimo sistemą, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1108/70 3 straipsnio d punkte numatytas jūrų laivybai tinkančių vandens kelių sąrašas yra pateikiamas šio reglamento I priede. 2 straipsnis Reglamentas (EEB) Nr. 281/71 yra panaikinamas. Nuorodos į panaikintąjį Reglamentą laikomos nuorodomis į šį reglamentą ir skaitomos pagal III priedo koreliacinę lentelę. 3 straipsnis Šis reglamentas įsigalioja 20 dieną nuo jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 8 d. Komisijos vardu Pirmininko pavaduotoja Loyola de Palacio [1] OL L 130, 1970 6 15, p. 4. [2] OL L 33, 1971 2 10, p. 11. [3] Žr. II priedą. -------------------------------------------------- I PRIEDAS JŪRŲ LAIVYBAI TINKANČIŲ VANDENS KELIŲ SĄRAŠAS Belgijos Karalystė - Žemutinis Scheldt - Ghent-Terneuzen jūrinis kanalas, pasroviui nuo Ghent žiedinio kanalo šiaurinės atšakos Vokietijos Federacinė Respublika - Kylio kanalas - Žemutinis Emsas - Žemutinis Vėzeris - Žemutinė Elbė Prancūzijos Respublika - Sena, pasroviui nuo Jeanne-d'Arc tilto Ruane - Luara, pasroviui nuo Nanto (santaka su Erdru) - Garona, pasroviui nuo Pierre tilto Bordo, ir Žironda Nyderlandų Karalystė - Šiaurės jūros kanalas - Rotterdamse Waterweg ir Nieuwe Maas - Westerschelde - Ghent-Terneuzen kanalas Portugalijos Respublika - Douro, a jusante da ponte D. Luís, da cidade do Porto - Tejo, a jusante do Carregado - Sado, a jusante do esteiro da Marateca - Guadiana, a jusante do Pomarão Suomijos Respublika - Saimaan kanava/Saima kanal - Saimaan vesistö/Saimens vattendrag Švedijos Karalystė - Trollhätte kanal ir Göta älv - Venerno ežeras - Södertälje kanal - Melareno ežeras Jungtinė Didžiosios Britanijos ir Šiaurės Airijos Karalystė - Vyverio laivyba (Nortvičas iki santakos su Mančesterio laivybos kanalu) - Glosisterio ir Sharpness kanalas -------------------------------------------------- II PRIEDAS PANAIKINTAS REGLAMENTAS IR JO PAKEITIMAI, KURIE NĖRA PANAIKINTI Reglamentas (EEB) Nr. 281/71 (OL L 33, 1971 2 10, p. 11) - Danijos Karalystės, Airijos ir Jungtinės Didžiosios Britanijos ir Šiaurės Airijos Karalystės stojimo aktas (OL L 73, 1972 2 10, p. 11). - Ispanijos Karalystės ir Portugalijos Respublikos stojimo aktas (OL L 302, 1985 11 15, p. 162). - Austrijos Respublikos, Suomijos Respublikos ir Švedijos Karalystės stojimo aktas (OL L 241, 1994 8 29, p. 165). -------------------------------------------------- III PRIEDAS KORELIACINĖ LENTELĖ Reglamentas (EEB) Nr. 281/71 | Šis reglamentas | Vienintelis straipsnis | 1 straipsnis | - | 2 straipsnis | - | 3 straipsnis | Priedas | I priedas | - | II priedas | - | III priedas | --------------------------------------------------